Aker Elektro

Aker Elektro var et industriselskap i Aker-konsernet, som leverte elektro-, instrument- og telekommunikasjonsutstyr og -tjenester til olje- og gassindustrien.

Hjalmar Gjerstad etablerte elektrobedrift i Sagvåg på Stord i 1946 og fikk med nevøen Åsmund Myhre som medeier i 1947. I 1967 ble Stord Elektro kjøpt opp av Aker-konsernet, som også hadde kjøpt opp Stord Verft.

Da Aker Maritime og Kværner fusjonerte til Aker Kværner i 2004, ble Kværners elektro- og automasjonsavdelinger overført til Aker Elektro, som skiftet navn til Aker Kværner Elektro. I 2006 hadde selskapet 1 600 fast ansatte og avdelinger på Stord, i Bergen, Kristiansund og Verdal.

Da Aker Kværner skiftet navn til Aker Solutions i 2008, fikk Aker Elektro tilbake sitt tidligere navn, men opphørte som eget selskap i 2011. De ansatte ved verftene på Stord og i Verdal ble integrert i respektive selskaper innenfor det som ble Kværner, mens resten av de ansatte ble værende i Aker Solutions.

 Referanser 

 Litteratur 

Kategori:Akergruppen
Kategori:Næringsliv i Stord
Kategori:Næringsliv i Stavanger
Kategori:Næringsliv i Verdal
Kategori:Selskaper etablert i 1946
Kategori:Selskaper opphørt i 2011